Køb dine dagligvarer og serviceydelser lokalt og betal både købmanden og frisøren med nordvestsjællandske kroner. Sådan lyder et forslag fra Alternativets spidskandidat i Region Sjælland, Rasmus Nordqvist.

Han siger, at der med økonomi valuta kommer langt flere af de lokale penge tilbage til lokalområdet, end hvis man udelukkende handler i supermarkedet.

Det fik vælgerne at høre under et vælgermøde i Holbæk i går, hvor han foreslog at indføre lokal økonomi i udvalgte danske landområder.

Inspirationen kommer fra England

Vi skal indføre eksperimentalzoner. Vi kan for eksempel i det nordvestlige Sjælland eller på Lolland prøve noget af, se hvordan det fungerer, og så måske rulle det ud i resten af landet Rasmus Nordqvist, folketingskandidat, Alternativet

Rasmus Nordqvist har hentet inspiration i det sydlige England, hvor flere lokalområder og byer som eksempelvis Brixton og Lewees har forsøg kørende med lokal økonomi:

- Der kan man selvfølgelig betale med engelske pund, men hos de lokale handlende, håndværkere og producenter kan man betale med lokale penge for på den måde at støtte det lokale iværksætteri og de lokale erhvervsdrivende, siger han.

Sjælland og Lolland kan blive eksperimenter

Konkret forestiller Rasmus Nordqvist sig den lokale møntfod indført som et eksperiment, resten af Danmark kan lære af:

- Vi skal indføre eksperimentalzoner. Vi kan for eksempel i det nordvestlige Sjælland eller på Lolland prøve noget af, se hvordan det fungerer, og så måske rulle det ud i resten af landet, forklarer folketingskandidaten.